b'\n_START_ARTICLE_\nSaur 2\n_START_SECTION_\nOpis\n_START_PARAGRAPH_\nSaur 2 mo\xc5\xbee prenijeti 11 vojnika: zapovjednika, voza\xc4\x8da, topnika i 8 vojnika. Dizajn je baziran na modularnoj strukturi koja omogu\xc4\x87uje maksimalnu fleksibilnost i iskoristivost za razli\xc4\x8dite namjene. Saur 2 je projektiran kako bi ispunio potrebe Rumunjske vojske i novih prijetnji na boji\xc5\xa1tu. Saur 2 ima velika pobolj\xc5\xa1anja u oklopu i za\xc5\xa1titi posade kao i unutarnjem ure\xc4\x91enju uspore\xc4\x91uju\xc4\x87i ga sa prvom generacijom. Opremljen je sa daljinski pokretanom oru\xc5\xbeanom stanicom naoru\xc5\xbeanom sa oru\xc5\xbejem kalibra do 30 mm. Mo\xc5\xbee biti naoru\xc5\xbean sa daljinski pokretanom oru\xc5\xbeanom stanicom sa 25 mm Oerlikon topom i koaksijalno montiranom 7,62 mm strojnicom._NEWLINE_Tijelo mu je napravljeno od zavarenih \xc4\x8deli\xc4\x8dnih plo\xc4\x8da. Ovakav oklop pru\xc5\xbea za\xc5\xa1titu od oru\xc5\xbeja malog kalibra i krhotina topni\xc4\x8dkih granata, a oklop je najdeblji na prednjem djelu vozila. Prema navodima tvrtke ROMARM vozilo ima minsku i balisti\xc4\x8dku za\xc5\xa1titu levela 2 STANAG 4569 (7,62 x 39 metci juri\xc5\xa1ne pu\xc5\xa1ke, do 6 kg TNT-a). Mo\xc5\xbee se opremiti dodatnim oklopom \xc5\xa1to pove\xc4\x87ava oklopnu za\xc5\xa1titu na level 3 Stanag 4569 (7,62 x 51 snajperski metci, do 8 kg TNT-a). Kao i Saur 1, Saur 2 tako\xc4\x91er ima 7 pu\xc5\xa1karnica u odjeljku za desant, \xc4\x8detiri s desne strane i tri s lijeve._NEWLINE_Vozilo pokre\xc4\x87e Dieselov motor Tip EURO 3 opremljen sa automatskim reduktorom. Ukupna snaga od 385 KS se prenosi na svih 8 kota\xc4\x8da. Motor je ja\xc4\x8di od onog na Saur 1 vozilu (275 KS) kako bi se sa\xc4\x8duvale iste vozne karakteristike i mogao ugraditi te\xc5\xbei oru\xc5\xbeani sustav. Najve\xc4\x87a brzina iznosi 100 km/h uz autonomiju od 700 km. Opremljen je i hidrauli\xc4\x8dnim vitlom montiranim na prednji dio vozila. Za ABK za\xc5\xa1titu SAUR 2 je opremljen sa zra\xc4\x8dnim bocama i odvojenim maskama za zrak.'